FRANSKÁ RÍŠA – učebnica s.71-73

Všetky „barbarské ríše“ na území Rímskej ríše postupne zanikli. Ostala len ríša germánskych Frankov – Franská ríša . Bola na území časti Nemecka - dolný tok rieky Rýn, Belgicka a severného Francúzska . Frankovia boli výborní bojovníci a remeselníci . V 5.storočí prenikli až do Gálie . Za kráľa si zvolili Chlodovika z rodu Merovejovcov . Ten zjednotil franské kmene a prijal kresťanstvo . Spoločnosť sa delila na privilegovaných (mali práva a výsady) a neprivilegovaných (nemali práva a výsady).

Po jeho smrti jeho 4 synovia pokračovali v upevňovaní ríše . Franská ríša spolu s Byzantskou ríšou boli najsilnejšími štátmi v Európe . Neskôr sa začali medzi dedičmi ríše rozpory . Pokus o zjednotenie urobil kráľ Dagobert I. – za jeho vlády sa uskutočnila i výprava proti Slovanom, ale utrpeli porážku pri Vogastisburgu. Slovanov viedol ich panovník Samo- franský kupec . Ten s nimi bojoval aj proti Avarom. Po jeho smrti sa Samova ríša rozpadla. ALE- bol to prvý štátny útvar Slovanov !!!!

Keď sa FR už takmer rozpadla, prišiel rod Karolovcov. Najslávnejším bol Karol Veľký , ktorého r.800 pápež korunoval za cisára .Sídlil v Aachene . Ostatní panovníci mu mali byť podriadení . Za jeho vlády dosiahla FR najväčší rozkvet. Rozširoval ríšu i kresťanstvo . Položil základy európskej kultúry , zjednodušil písmo . 30 rokov po Karolovej smrti sa Franská ríša rozpadla – r. 843 . Karolovi vnuci podpísali v meste Verdun tzv. Verdunský mier – rozdelili si FR . Postupne vzniklo:

Nemecko – základom jazyka sa stala stará nemčina

Francúzsko - základom jazyka sa stala stará francúzština

sever Talianska – o toto územie bratia súperili

Okrem FR a Byzantskej ríše vznikli nové kráľovstvá Germánov na Britských ostrovoch, severných kmeňov v Škandinávii, vo východnej a južnej Európe slovanské kráľovstvá .

--- na mapke v učebnici str.73 pozri ako sa nazývali